title: Komisijos įgyvendinimo reglamentas (ES) 2020/1992 2020 m. gruodžio 2 d. kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006 (Tekstas svarbus EEE)

text:
2020 12 7

                  LT

                  Europos Sąjungos oficialusis leidinys

                  L 410/49

         KOMISIJOS ĮGYVENDINIMO REGLAMENTAS (ES) 2020/1992
         2020 m. gruodžio 2 d.
         kuriuo dėl oro vežėjų, kuriems draudžiama vykdyti veiklą Sąjungoje arba kurių veiklai Sąjungoje taikomi apribojimai, sąrašo iš dalies keičiamas Reglamentas (EB) Nr. 474/2006
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. gruodžio 14 d. Europos Parlamento ir Tarybos reglamentą (EB) Nr. 2111/2005 dėl oro vežėjų, kuriems taikomas draudimas vykdyti veiklą Bendrijoje, Bendrijos sąrašo sudarymo ir oro transporto keleivių informavimo apie skrydį vykdančio oro vežėjo tapatybę bei panaikinantį Direktyvos 2004/36/EB 9 straipsnį (1), ypač į jo 4 straipsnio 2 dalį,
         kadangi:

                     (1)

                     Komisijos reglamentu (EB) Nr. 474/2006 (2) sudarytas oro vežėjų, kuriems taikomas draudimas vykdyti veiklą Sąjungoje, sąrašas;

                     (2)

                     tam tikros valstybės narės ir Europos Sąjungos aviacijos saugos agentūra (toliau – Agentūra) pagal Reglamento (EB) Nr. 2111/2005 4 straipsnio 3 dalį pateikė Komisijai tam sąrašui atnaujinti svarbią informaciją. Aktualios informacijos pateikė ir trečiosios šalys bei tarptautinės organizacijos. Pateikta informacija rodo, kad sąrašą reikėtų atnaujinti;

                     (3)

                     Komisija visiems susijusiems oro vežėjams tiesiogiai arba per institucijas, atsakingas už teisės aktais nustatytą jų priežiūrą, pranešė apie pagrindinius faktus ir aplinkybes, kuriais remiantis bus priimtas sprendimas uždrausti jiems vykdyti veiklą Sąjungoje arba pakeisti į Reglamento (EB) Nr. 474/2006 A arba B priede pateiktą sąrašą įrašytam oro vežėjui nustatyto veiklos draudimo sąlygas;

                     (4)

                     Komisija susijusiems oro vežėjams suteikė galimybę susipažinti su visais susijusiais dokumentais ir pateikti Komisijai ir komitetui, įsteigtam Reglamentu (EB) Nr. 2111/2005 (toliau – ES skrydžių saugos komitetas), pastabas raštu bei informaciją žodžiu;

                     (5)

                     Komisija informavo ES skrydžių saugos komitetą apie bendras konsultacijas, pagal Reglamentą (EB) Nr. 2111/2005 ir Komisijos reglamentą (EB) Nr. 473/2006 (3) vykdomas su Baltarusijos, Dominikos Respublikos, Kazachstano, Moldovos, Pakistano ir Rusijos kompetentingomis institucijomis ir oro vežėjais. Komisija taip pat informavo ES skrydžių saugos komitetą apie aviacijos saugos padėtį Armėnijoje, Konge (Brazavilyje), Pusiaujo Gvinėjoje, Indonezijoje ir Kirgizijoje;

                     (6)

                     Agentūra informavo Komisiją ir ES skrydžių saugos komitetą apie techninius vertinimus, atliktus pirminio trečiosios šalies oro vežėjų vertinimo ir pagal Komisijos reglamento (ES) Nr. 452/2014 (4) nuostatas išduotų tų vežėjų leidimų nuolatinės stebėsenos tikslu;

                     (7)

                     be to, Agentūra informavo Komisiją ir ES skrydžių saugos komitetą apie patikrinimų perone analizės rezultatus, kurie buvo gauti pagal Komisijos reglamente (ES) Nr. 965/2012 (5) nustatytą ES patikrinimų perone programą atlikus Užsienio valstybių orlaivių saugos įvertinimą (toliau – SAFA);

                     (8)

                     Agentūra taip pat informavo Komisiją ir ES skrydžių saugos komitetą apie techninės pagalbos projektus, įgyvendintus trečiosiose šalyse, kurių oro vežėjams pagal Reglamentą (EB) Nr. 474/2006 taikomas draudimas vykdyti veiklą. Agentūra pateikė informacijos apie planus ir prašymus toliau teikti techninę pagalbą ir bendradarbiauti siekiant didinti trečiųjų šalių civilinės aviacijos administracijų administracinį bei techninį pajėgumą ir taip padėti joms pašalinti neatitikimus taikomiems tarptautiniams civilinės aviacijos saugos standartams. Valstybės narės paragintos į tokius prašymus atsakyti dvišaliu pagrindu, atsakymą suderinus su Komisija ir Agentūra. Tuo klausimu Komisija pakartojo, kad tarptautinei aviacijos bendruomenei naudinga teikti informaciją (ypač naudojantis Tarptautinės civilinės aviacijos organizacijos (toliau – ICAO) Pagalbos įgyvendinant aviacijos saugą partnerystės priemone) apie Sąjungos ir jos valstybių narių trečiosioms šalims teikiamą techninę pagalbą siekiant didinti aviacijos saugą pasaulyje;

                     (9)

                     Eurokontrolė pateikė Komisijai ir ES skrydžių saugos komitetui naujausios informacijos apie SAFA įspėjimo funkcijos ir įspėjimo apie trečiųjų šalių vežėjus funkcijos taikymą, taip pat statistinių duomenų apie įspėjimo pranešimus, susijusius su oro vežėjais, kuriems taikomas draudimas.

            Sąjungos oro vežėjai

                     (10)

                     Remdamosi Agentūros atlikta informacijos, kuri surinkta per Sąjungos oro vežėjų orlaivių patikrinimus perone ir Agentūros standartizacijos patikrinimus, taip pat nacionalinių aviacijos administracijų atliktus specialius patikrinimus ir auditą, analize, kelios valstybės narės ėmėsi tam tikrų priemonių reikalavimų vykdymui užtikrinti ir apie jas informavo Komisiją bei ES skrydžių saugos komitetą;

                     (11)

                     valstybės narės pakartojo, kad yra pasirengusios imtis reikiamų veiksmų, jei iš aktualios saugos informacijos paaiškėtų, jog dėl to, kad Sąjungos oro vežėjai nesilaiko atitinkamų saugos standartų, kyla neišvengiama grėsmė saugai.

            Baltarusijos oro vežėjai

                     (12)

                     Baltarusijos oro vežėjai niekada nebuvo įrašyti į Reglamento (EB) Nr. 474/2006 A ar B priedą;

                     (13)

                     Komisija toliau stebėjo Baltarusijos kompetentingos institucijos, t. y. Baltarusijos aviacijos departamento (toliau – AD-BLR), pažangą stiprinant savo pajėgumus ir siekiant užtikrinti, kad oro vežėjų, kuriems pažymėjimai išduoti Baltarusijoje, skrydžiai būtų vykdomi laikantis tarptautinių saugos standartų;

                     (14)

                     2020 m. spalio 8 d. Komisija, Agentūra ir AD-BLR atstovai surengė techninį posėdį, kad aptartų veiksmus, kurių ėmėsi AD-BLR, įskaitant veiksmus, kuriais sprendžiamos saugos problemos, Agentūros nustatytos jos techniniuose vertinimuose, atliktuose pirminio trečiosios šalies oro vežėjų vertinimo ir nuolatinės jų leidimų stebėsenos pagal Komisijos reglamentą (ES) Nr. 452/2014 tikslu;

                     (15)

                     per tą posėdį AD-BLR pateikė informacijos apie savo naują organizacinę struktūrą, įskaitant darbuotojų įdarbinimą ir mokymą, kokybės skyriaus veikimą, oro vežėjų, kuriems AD-BLR išdavė pažymėjimus, pakartotinio pažymėjimų išdavimo būklę ir laikinus apribojimus, kuriuos jis nustatė kai kuriems oro vežėjams, taip pat apie veiklą, vykdomą pagal jo stebėjimo programą. AD-BLR taip pat pažymėjo, kad taisomųjų veiksmų plano, parengto reaguojant į trūkumus, nustatytus per 2019 m. kovo mėn. Sąjungos vertinimo vietoje vizitą, įgyvendinimas užbaigtas;

                     (16)

                     2020 m. lapkričio 17 d. Komisija ES skrydžių saugos komitetui pranešė apie AD-BLR atstovų paaiškinimus. Tuo remiantis, net jei yra su tam tikrais oro vežėjais, kuriems pažymėjimus išdavė AD-BLR, susijusių tam tikrų trūkumų, kuriuos reikia pašalinti, pavyzdžiui, orlaivio naudojimo tipui nepritaikytos techninės priežiūros programos arba trūkumai, susiję su periodiškai tikrintinų ir prireikus remontuojamų komponentų ir sukakus nustatytam eksploatavimo terminui pakeistinų komponentų, tvarkymu, tie trūkumai nepateisina tų oro vežėjų įtraukimo į Reglamento (EB) Nr. 474/2006 A priedą;

                     (17)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Baltarusijos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (18)

                     valstybės narės turėtų ir toliau tikrinti, ar oro vežėjai, kuriems pažymėjimai išduoti Baltarusijoje, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr. 965/2012;

                     (19)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005.

            Dominikos Respublikos oro vežėjai

                     (20)

                     Dominikos Respublikos oro vežėjai niekada nebuvo įrašyti į Reglamento (EB) Nr. 474/2006 A ar B priedą;

                     (21)

                     2020 m. sausio 27–31 d. Komisijos, Agentūros ir valstybių narių atstovai Dominikos Respublikoje Instituto Dominicano de Aviación Civil (toliau – IDAC) biuruose surengė Sąjungos vertinimo vietoje vizitą. Šio vizito rezultatai parodė, kad IDAC turi pajėgumų prižiūrėti aviacijos veiklą Dominikos Respublikoje, tačiau nustatyta keletas saugos priežiūros sistemos trūkumų. Vis dėlto šie trūkumai tiesioginių saugos problemų nekelia. IDAC parengė taisomųjų veiksmų planą nustatytiems trūkumams pašalinti ir 2020 m. balandžio 15 d. pateikė jį Komisijai;

                     (22)

                     2020 m. lapkričio 4 d. IDAC pateikė taisomųjų veiksmų plano įgyvendinimo pažangos ataskaitą. Toje pažangos ataskaitoje pateikta išsami informacija apie kiekvieną nustatytą trūkumą, pavyzdžiui, pagrindinių priežasčių analizė, įgyvendinami taisomieji veiksmai ir jų įgyvendinimo pažanga, įvairios su kiekvienu veiksmu susijusios užduotys ir pažanga, taip pat išsamūs tolesni veiksmai. IDAC vertinimu, jo taisomųjų veiksmų planas įgyvendintas 87,66 %;

                     (23)

                     remdamasi šia ataskaita, Komisija mano, kad šiuo etapu IDAC turi reikiamų pajėgumų ir noro šalinti per vizitą nustatytus saugos trūkumus ir veiksmingai įgyvendina savo veiksmų planą. Dėl šių priežasčių poreikio išklausyti IDAC ES skrydžių saugos komitete nebuvo;

                     (24)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Dominikos Respublikos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (25)

                     valstybės narės turėtų ir toliau tikrinti, ar oro vežėjai, kuriems pažymėjimai išduoti Dominikos Respublikoje, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr. 965/2012;

                     (26)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005.

            Kazachstano oro vežėjai

                     (27)

                     2016 m. Kazachstano oro vežėjai buvo išbraukti iš Reglamento (EB) Nr. 474/2006 A priedo (6);

                     (28)

                     2020 m. vasario mėn. dėl akivaizdžiai sumažėjusios Kazachstano kompetentingų institucijų vykdomos saugos priežiūros Komisija pradėjo konsultacijas pagal Reglamento (EB) Nr. 473/2006 3 straipsnio 2 dalį. 2020 m. gegužės mėn. įvykusiame ES skrydžių saugos komiteto posėdyje buvo pateikta saugos priežiūros padėties Kazachstane apžvalga;

                     (29)

                     po 2020 m. gegužės mėn. įvykusio ES skrydžių saugos komiteto posėdžio Komisija ir Agentūra nuolat palaikė ryšius su Kazachstano civilinės aviacijos komitetu (toliau – CAC KZ) ir AB „Kazachstano aviacijos administracija“ (toliau – AAK), kad surinktų daugiau duomenų ir informacijos. Visų pirma Komisija paklausė, ar AAK dėl saugos priežasčių atšaukė „Sigma Airlines“ oro vežėjo pažymėjimą (OVP);

                     (30)

                     2020 m. spalio 16 d. įvyko Komisijos, Agentūros, valstybių narių ir CAC KZ bei AAK atstovų susitikimas. AAK pateikė išsamią savo funkcijų ir saugos priežiūros vykdymo apžvalgą, įskaitant atnaujintą OVP turėtojų, registruotų orlaivių, avarijų, pavojingų incidentų ir aviacijos įvykių sąrašą ir vykdymo užtikrinimo priemones. Taip pat buvo apžvelgta AAK stebėjimo veikla, jos planai, susiję su techninių darbuotojų samda ir mokymu, ir techninės raidos strategija siekiant stiprinti aviacijos saugos pajėgumus. Be to, AAK informavo apie papildomų priežiūros procedūrų rengimą, geresnį saugos priežiūros programos įgyvendinimą ir kokybės valdymo sistemos įgyvendinimo veiksmus;

                     (31)

                     AAK paaiškino, kad kartu su CAC KZ ji imasi veiksmų saugos priežiūrai Kazachstane gerinti, įskaitant būtiną nacionalinės teisinės sistemos keitimą, kuris turėtų padėti geriau atskirti abiejų kompetentingų aviacijos institucijų (AAK ir CAC KZ) funkcijas;

                     (32)

                     remiantis šiuo metu turima informacija (įskaitant Agentūrai atliekant trečiosios šalies oro vežėjų leidimų vertinimus surinktą ir AAK pateiktą informaciją), gauta tiek prieš 2020 m. spalio 16 d. susitikimą, tiek per jį, atrodo, kad siekiant išspręsti saugos padėties Kazachstane klausimą, dedamos didelės pastangos ir vyksta su tuo susiję pokyčiai. Komisija, pripažindama veiksmus, kurių imtasi iki šiol, toliau stebės ir vertins, kaip padėtis vystysis toliau. Todėl Komisija, padedama Agentūros ir valstybių narių, ketina surengti Sąjungos vertinimo vietoje vizitą Kazachstane;

                     (33)

                     remdamasi išvardytais veiksmų, kurių ėmėsi AAK ir CAC KZ, įrodymais ir Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Kazachstano oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (34)

                     valstybės narės turėtų ir toliau tikrinti, ar oro vežėjai, kuriems pažymėjimai išduoti Kazachstane, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr. 965/2012;

                     (35)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005.

            Moldovos oro vežėjai

                     (36)

                     Moldovos oro vežėjai, išskyrus tris oro vežėjus „Air Moldova“, „Fly One“ ir „Aerotranscargo“, 2019 m. (7) buvo įtraukti į Reglamento (EB) Nr. 474/2006 A priedą;

                     (37)

                     Moldovos prašymu 2020 m. liepos 23 d. Komisija ir Moldovos civilinės aviacijos administracijos (toliau – CAAM) atstovai surengė posėdį, kurio metu CAAM apžvelgė savo funkcijas, įskaitant pagrindinius saugos priežiūros vykdymo principus. Kita CAAM pateikta informacija, be kita ko, buvo susijusi su jos taisomųjų veiksmų plano, kuriame atsižvelgiama į pastabas ir rekomendacijas, pateiktas surengus 2019 m. vasario mėn. Sąjungos vertinimo vietoje vizitą, pokyčių ir esamos padėties apžvalga;

                     (38)

                     be to, po techninio posėdžio 2020 m. liepos 31 d. CAAM pateikė papildomos informacijos apie pažangą, padarytą įgyvendinant taisomųjų veiksmų planą, kuriuo šalinami per Sąjungos vertinimo vietoje vizitą nustatyti saugos trūkumai. Remiantis pateikta informacija atrodo, kad CAAM padarė tam tikrą pažangą įgyvendindama tarptautinius saugos standartus. Tačiau šiuo metu nėra pakankamai įrodymų, kuriais būtų galima pagrįsti Moldovos oro vežėjų veiklos apribojimų panaikinimą. Pateikta informacija apie patobulinimus turėtų būti papildomai patikrinta, pageidautina per Sąjungos vertinimo vietoje vizitą Moldovoje;

                     (39)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Moldovos oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (40)

                     valstybės narės turėtų ir toliau tikrinti, ar oro vežėjai, kuriems pažymėjimai išduoti Moldovoje, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr. 965/2012;

                     (41)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005.

            Pakistano oro vežėjai

                     (42)

                     2007 m. kovo mėn. „Pakistan International Airlines“ į Reglamento (EB) Nr. 474/2006 B priedą buvo įtraukta (8), o 2007 m. lapkričio mėn. – iš jo išbraukta (9);

                     (43)

                     2020 m. birželio 24 d. Pakistano federalinio aviacijos ministro pareiškime atskleista, kad daug Pakistano civilinės aviacijos administracijos (toliau – PCAA) išduotų piloto licencijų buvo gautos sukčiaujant;

                     (44)

                     dėl šio įvykio ir atsižvelgiant į tai, kad nebuvo veiksmingai įgyvendinta saugos valdymo sistema (SVS), Agentūra nuo 2020 m. liepos 1 d. sustabdė „Pakistan International Airlines“ ir „Vision Air“ trečiosios šalies oro vežėjų leidimų galiojimą. Prie šio sprendimo prisidėjo tai, kad PCAA akivaizdžiai nevykdė veiksmingos priežiūros pagal tarptautinius saugos standartus;

                     (45)

                     2020 m. liepos 1 d. Komisija nusprendė pradėti konsultacijas su PCAA pagal Reglamento (EB) Nr. 473/2006 3 straipsnio 2 dalį. Komisija paprašė PCAA pateikti informacijos apie jos atsakymą į Federalinio ministro pareiškimą. Visų pirma Komisija paprašė informacijos apie Pakistane registruotų oro vežėjų priežiūrą, įskaitant jų saugos valdymo sistemas, taip pat įrodymų, kad panaši padėtis nesusidaro kitur – pavyzdžiui, keleivių salono įgulos pažymėjimų išdavimo arba techninės priežiūros inžinierių licencijavimo sektoriuose;

                     (46)

                     2020 m. liepos 9 d. ir rugsėjo 25 d. surengti techninio pobūdžio susitikimai su PCAA siekiant aptarti pateiktą informaciją ir veiksmus, kurių imtasi;

                     (47)

                     PCAA su Komisija bendradarbiavo skaidriai. Ji informavo Komisiją, kad išnagrinėjus padėtį galiausiai buvo atšauktos arba sustabdytos suklastotos licencijos, taip pat priimtas sprendimas nebeišduoti naujų licencijų nuo 2020 m. birželio mėn. pabaigos. PCAA taip pat informavo, kad iškeltiems klausimams spręsti buvo nustatytos naujos aviacijos taisyklės ir prireikus imtasi vykdymo užtikrinimo veiksmų. Kalbant apie SVS priežiūrą, PCAA pripažino, kad jos įgyvendinimas dar tik prasidėjo. Atrodo, kad PCAA vis dar turi veiksmingai nustatyti pagrindines savo problemų priežastis ir jas spręsti tvariai;

                     (48)

                     remiantis šiuo metu turima informacija, įskaitant Agentūrai atliekant trečiosios šalies oro vežėjų leidimų vertinimus surinktą informaciją, akivaizdu, kad PCAA deda daug pastangų, kad įgyvendintų taisomuosius veiksmus, kurių reikia nustatytai saugos padėčiai Pakistane ištaisyti. Komisija, pripažindama veiksmus, kurių iki šiol imtasi, stebės ir vertins, kaip padėtis vystysis toliau. Todėl Komisija, padedama Agentūros ir valstybių narių, ketina surengti Sąjungos vertinimo vietoje vizitą Pakistane;

                     (49)

                     remdamasi išvardytais veiksmų, kurių ėmėsi PCAA, įrodymais ir Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu dėl Pakistano oro vežėjų nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašo;

                     (50)

                     valstybės narės turėtų ir toliau tikrinti, ar oro vežėjai, kuriems pažymėjimai išduoti Pakistane, iš tiesų laikosi atitinkamų tarptautinių saugos standartų: vykdyti prioritetinius visų tų vežėjų patikrinimus perone pagal Reglamentą (ES) Nr. 965/2012;

                     (51)

                     jei iš aktualios saugos informacijos paaiškėtų, kad dėl tarptautinių saugos standartų nesilaikymo kyla neišvengiama grėsmė saugai, Komisijai gali tekti imtis tolesnių veiksmų pagal Reglamentą (EB) Nr. 2111/2005.

            Rusijos oro vežėjai

                     (52)

                     Komisija, Agentūra ir valstybių narių kompetentingos institucijos toliau įdėmiai stebėjo oro vežėjų, kuriems pažymėjimai išduoti Rusijoje ir kurie vykdo veiklą Sąjungoje, saugos rodiklius ir, be kita ko, pagal Reglamentą (ES) Nr. 965/2012 vykdė prioritetinius kai kurių Rusijos oro vežėjų orlaivių patikrinimus perone;

                     (53)

                     2020 m. spalio 22 d. Komisijos ir Agentūros atstovai susitiko su Rusijos federalinės oro transporto agentūros (toliau – FATA) atstovais, kad peržiūrėtų oro vežėjų, kuriems pažymėjimai išduoti Rusijoje, saugos rodiklius, remdamiesi nuo 2019 m. balandžio 15 d. iki 2020 m. spalio 15 d. atliktų patikrinimų perone ataskaitomis, ir nustatytų atvejus, kuriais FATA turėtų stiprinti priežiūros veiklą;

                     (54)

                     peržiūrėjus oro vežėjų, kuriems pažymėjimai išduoti Rusijoje, patikrinimų perone SAFA tikslais rezultatus jokių reikšmingų ar pasikartojančių saugos trūkumų nenustatyta;

                     (55)

                     remdamasi šiuo metu turima informacija, įskaitant FATA per posėdį pateiktą informaciją, Komisija mano, kad šiuo etapu FATA turi saugos problemoms spręsti būtinų gebėjimų ir yra nusiteikusi tą daryti. Dėl tų priežasčių nebuvo poreikio išklausyti Rusijos aviacijos institucijų ar oro vežėjų, kuriems pažymėjimai išduoti Rusijoje, atstovų ES skrydžių saugos komitete;

                     (56)

                     todėl remdamasi Reglamento (EB) Nr. 2111/2005 priede išdėstytais bendraisiais kriterijais Komisija mano, kad šiuo etapu nėra pagrindo iš dalies keisti oro vežėjų, kuriems taikomas draudimas vykdyti veiklą Sąjungoje, sąrašą ir į jį įrašyti Rusijos oro vežėjus;

                     (57)

                     valstybės narės turėtų ir toliau tikrinti, ar tam tikri Rusijos oro vežėjai iš tiesų laikosi atitinkamų tarptautinių saugos standartų: vykdyti prioritetinius patikrinimus perone pagal Reglamentą (ES) Nr. 965/2012;

                     (58)

                     jei atlikus tuos patikrinimus būtų nustatyta, kad dėl tarptautinių saugos standartų nesilaikymo kyla neišvengiama grėsmė saugai, Komisija gali atitinkamiems oro vežėjams, kuriems pažymėjimai išduoti Rusijoje, taikyti draudimą vykdyti veiklą ir įrašyti juos į Reglamento (EB) Nr. 474/2006 A arba B priedą;

                     (59)

                     todėl Reglamentas (EB) Nr. 474/2006 turėtų būti atitinkamai iš dalies pakeistas;

                     (60)

                     Reglamento (EB) Nr. 2111/2005 5 ir 6 straipsniuose pripažįstama būtinybė sprendimus priimti skubiai ir, jei reikia, taikyti skubos tvarką, turint omenyje jų įtaką saugai. Todėl siekiant apsaugoti neskelbtiną informaciją ir keleivius labai svarbu, kad sprendimai dėl oro vežėjų, kuriems taikomas draudimas vykdyti veiklą Sąjungoje arba tos veiklos apribojimai, sąrašo atnaujinimo būtų skelbiami ir įsigaliotų tuoj pat po jų priėmimo;

                     (61)

                     šiame reglamente numatytos priemonės atitinka pagal Reglamentą (EB) Nr. 2111/2005 įsteigto ES skrydžių saugos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamentas (EB) Nr. 474/2006 iš dalies keičiamas taip:

                        1)

                        A priedas pakeičiamas šio reglamento I priedo tekstu.

                        2)

                        B priedas pakeičiamas šio reglamento II priedo tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 2 d.

                  Komisijos vardu

                  Pirmininkės pavedimu

               Adina VĂLEAN

                  Komisijos narė

            (1)  OL L 344, 2005 12 27, p. 15.

            (2)  2006 m. kovo 22 d. Komisijos reglamentas (EB) Nr. 474/2006, sudarantis oro vežėjų, kuriems taikomas Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašą (OL L 84, 2006 3 23, p. 14).

            (3)  2006 m. kovo 22 d. Komisijos reglamentas (EB) Nr. 473/2006, nustatantis oro vežėjų, kuriems galioja Europos Parlamento ir Tarybos reglamento (EB) Nr. 2111/2005 II skyriuje nurodytas draudimas vykdyti veiklą Bendrijoje, Bendrijos sąrašo taikymo taisykles (OL L 84, 2006 3 23, p. 8).

            (4)  2014 m. balandžio 29 d. Komisijos reglamentas (ES) Nr. 452/2014, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams, vykdomiems trečiųjų šalių vežėjų, susiję techniniai reikalavimai ir administracinės procedūros (OL L 133, 2014 5 6, p. 12).

            (5)  2012 m. spalio 5 d. Komisijos reglamentas (ES) Nr. 965/2012, kuriuo pagal Europos Parlamento ir Tarybos reglamentą (EB) Nr. 216/2008 nustatomi su orlaivių naudojimu skrydžiams susiję techniniai reikalavimai ir administracinės procedūros (OL L 296, 2012 10 25, p. 1).

            (6)  2016 m. gruodžio 8 d. Komisijos įgyvendinimo reglamentas (ES) 2016/2214, kuriuo dėl oro vežėjų, kuriems taikomas draudimas vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006 (OL L 334, 2016 12 9, p. 6).

            (7)  2019 m. balandžio 15 d. Komisijos įgyvendinimo reglamentas (ES) 2019/618, kuriuo dėl oro vežėjų, kuriems draudžiama vykdyti veiklą Sąjungoje, sąrašo iš dalies keičiamas Reglamentas (EB) Nr. 474/2006 (OL L 106, 2019 4 17, p. 1).

            (8)  2007 m. kovo 5 d. Komisijos reglamentas (EB) Nr. 235/2007, iš dalies keičiantis Reglamentą (EB) Nr. 474/2006, sudarantį oro vežėjų, kuriems taikomas draudimas vykdyti veiklą Bendrijoje, Bendrijos sąrašą (OL L 66, 2007 3 6, p. 3).

            (9)  2007 m. lapkričio 28 d. Komisijos reglamentas (EB) Nr. 1400/2007, iš dalies keičiantis Reglamentą (EB) Nr. 474/2006, sudarantį oro vežėjų, kuriems taikomas draudimas vykdyti veiklą Bendrijoje, Bendrijos sąrašą (OL L 311, 2007 11 29, p. 12).

            I PRIEDAS

               „

                     A PRIEDAS

                        ORO VEŽĖJŲ, KURIEMS DRAUDŽIAMA VYKDYTI VEIKLĄ SĄJUNGOJE, SĄRAŠAS SU IŠIMTIMIS (1)

                                 Oro vežėjo pažymėjime (OVP) nurodytas juridinio asmens pavadinimas (ir pavadinimas, kuriuo vykdoma komercinė veikla, jeigu skiriasi)

                                 OVP numeris arba licencijos vykdyti oro susisiekimą numeris

                                 Triraidis oro vežėjo ICAO paskyrimo kodas

                                 Oro vežėjo valstybė

                                    AVIOR AIRLINES

                                 ROI-RNR-011

                                 ROI

                                 Venesuela

                                    BLUE WING AIRLINES

                                 SRBWA-01/2002

                                 BWI

                                 Surinamas

                                    IRAN ASEMAN AIRLINES

                                 FS-102

                                 IRC

                                 Iranas

                                    IRAQI AIRWAYS

                                 001

                                 IAW

                                 Irakas

                                    MED-VIEW AIRLINE

                                 MVA/AOC/10–12/05

                                 MEV

                                 Nigerija

                                    AIR ZIMBABWE (PVT)

                                 177/04

                                 AZW

                                 Zimbabvė

                                    Visi oro vežėjai, kuriems pažymėjimus išdavė Afganistano institucijos, atsakingos už teisės aktais nustatytą oro vežėjų priežiūrą, įskaitant

                                    Afganistanas

                                    ARIANA AFGHAN AIRLINES

                                 AOC 009

                                 AFG

                                 Afganistanas

                                    KAM AIR

                                 AOC 001

                                 KMF

                                 Afganistanas

                                    Visi oro vežėjai, išskyrus oro vežėjus „TAAG Angola Airlines“ ir „Heli Malongo“, kuriems pažymėjimus išdavė Angolos institucijos, atsakingos už teisės aktais nustatytą oro vežėjų priežiūrą, įskaitant

                                    Angola

                                    AEROJET

                                 AO-008/11–07/17 TEJ

                                 TEJ

                                 Angola

                                    GUICANGO

                                 AO-009/11–06/17 YYY

                                 Nežinomas

                                 Angola

                                    AIR JET

                                 AO-006/11–08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15–06/17YYY

                                 Nežinomas

                                 Angola

                                    HELIANG

                                 AO 007/11–08/18 YYY

                                 Nežinomas

                                 Angola

                                    SJL

                                 AO-014/13–08/18YYY

                                 Nežinomas

                                 Angola

                                    SONAIR

                                 AO-002/11–08/17 SOR

                                 SOR

                                 Angola

                                    Visi oro vežėjai, kuriems pažymėjimus išdavė Armėnijos institucijos, atsakingos už teisės aktais nustatytą oro vežėjų priežiūrą, įskaitant

                                    Armėnija

                                    AIRCOMPANY ARMENIA

                                 AM AOC 065

                                 NGT

                                 Armėnija

                                    ARMENIA AIRWAYS

                                 AM AOC 063

                                 AMW

                                 Armėnija

                                    ARMENIAN HELICOPTERS

                                 AM AOC 067

                                 KAV

                                 Armėnija

                                    ATLANTIS ARMENIAN AIRLINES

                                 AM AOC 068

                                 AEU

                                 Armėnija

                                    ATLANTIS EUROPEAN AIRWAYS

                                 AM AOC 017

                                 LUR

                                 Armėnija

                                    MARS AVIA

                                 AM AOC 066

                                 MRS

                                 Armėnija

                                    SKYBALL

                                 AM AOC 069

                                 Netaikoma

                                 Armėnija

                                    Visi oro vežėjai, kuriems pažymėjimus išdavė Kongo (Brazavilio) institucijos, atsakingos už teisės aktais nustatytą oro vežėjų priežiūrą, įskaitant

                                    Kongas (Brazavilis)

                                    CANADIAN AIRWAYS CONGO

                                 CG-CTA 006

                                 Nežinomas

                                 Kongas (Brazavilis)

                                    EQUAFLIGHT SERVICES

                                 CG-CTA 002

                                 EKA

                                 Kongas (Brazavilis)

                                    EQUAJET

                                 RAC06–007

                                 EKJ

                                 Kongas (Brazavilis)

                                    TRANS AIR CONGO

                                 CG-CTA 001

                                 TSG

                                 Kongas (Brazavilis)

                                    SOCIETE NOUVELLE AIR CONGO

                                 CG-CTA 004

                                 Nežinomas

                                 Kongas (Brazavilis)

                                    Visi oro vežėjai, kuriems pažymėjimus išdavė Kongo Demokratinės Respublikos (KDR) institucijos, atsakingos už teisės aktais nustatytą oro vežėjų priežiūrą, įskaitant

                                    Kongo Demokratinė Respublika (KDR)

                                    AIR FAST CONGO

                                 AAC/DG/OPS-09/03

                                 Nežinomas

                                 Kongo Demokratinė Respublika (KDR)

                                    AIR KATANGA

                                 AAC/DG/OPS-09/08

                                 Nežinomas

                                 Kongo Demokratinė Respublika (KDR)

                                    BUSY BEE CONGO

                                 AAC/DG/OPS-09/04

                                 Nežinomas

                                 Kongo Demokratinė Respublika (KDR)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Nežinomas

                                 Kongo Demokratinė Respublika (KDR)

                                    CONGO AIRWAYS

                                 AAC/DG/OPS-09/01

                                 Nežinomas

                                 Kongo Demokratinė Respublika (KDR)

                                    KIN AVIA

                                 AAC/DG/OPS-09/10

                                 Nežinomas

                                 Kongo Demokratinė Respublika (KDR)

                                    MALU AVIATION

                                 AAC/DG/OPS-09/05

                                 Nežinomas

                                 Kongo Demokratinė Respublika (KDR)

                                    SERVE AIR CARGO

                                 AAC/DG/OPS-09/07

                                 Nežinomas

                                 Kongo Demokratinė Respublika (KDR)

                                    SWALA AVIATION

                                 AAC/DG/OPS-09/06

                                 Nežinomas

                                 Kongo Demokratinė Respublika (KDR)

                                    MWANT JET

                                 AAC/DG/OPS-09/09

                                 Nežinomas

                                 Kongo Demokratinė Respublika
                                 (RDC)

                                    Visi oro vežėjai, kuriems pažymėjimus išdavė Džibučio institucijos, atsakingos už teisės aktais nustatytą oro vežėjų priežiūrą, įskaitant

                                    Džibutis

                                    DAALLO AIRLINES

                                 Nežinomas

                                 DAO

                                 Džibutis

                                    Visi oro vežėjai, kuriems pažymėjimus išdavė Pusiaujo Gvinėjos institucijos, atsakingos už teisės aktais nustatytą oro vežėjų priežiūrą, įskaitant

                                    Pusiaujo Gvinėja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Pusiaujo Gvinėja

                                    Cronos AIRLINES

                                 2011/0004/MTTCT/DGAC/SOPS

                                 Nežinomas

                                 Pusiaujo Gvinėja

                                    Visi oro vežėjai, kuriems pažymėjimus išdavė Eritrėjos institucijos, atsakingos už teisės aktais nustatytą oro vežėjų priežiūrą, įskaitant

                                    Eritrėja

                                    ERITREAN AIRLINES

                                 OVP Nr. 004

                                 ERT

                                 Eritrėja

                                    NASAIR ERITREA

                                 AOC Nr. 005

                                 NAS

                                 Eritrėja

                                    Visi oro vežėjai, kuriems pažymėjimus išdavė Kirgizijos institucijos, atsakingos už teisės aktais nustatytą oro vežėjų priežiūrą, įskaitant

                                    Kirgizija

                                    AIR COMPANY AIR KG

                                 50

                                 Nežinomas

                                 Kirgizija

                                    AIR MANAS

                                 17

                                 MBB

                                 Kirgizija

                                    AVIA TRAFFIC COMPANY

                                 23

                                 AVJ

                                 Kirgizija

                                    SKY KG AIRLINES

                                 41

                                 KGK

                                 Kirgizija

                                    TEZ JET

                                 46

                                 TEZ

                                 Kirgizija

                                    Visi oro vežėjai, kuriems pažymėjimus išdavė Liberijos institucijos, atsakingos už teisės aktais nustatytą oro vežėjų priežiūrą.

                                    Liberija

                                    Visi oro vežėjai, kuriems pažymėjimus išdavė Libijos institucijos, atsakingos už teisės aktais nustatytą oro vežėjų priežiūrą, įskaitant

                                    Libija

                                    AFRIQIYAH AIRWAYS

                                 007/01

                                 AAW

                                 Libija

                                    AIR LIBYA

                                 004/01

                                 TLR

                                 Libija

                                    AL MAHA AVIATION

                                 030/18

                                 Nežinomas

                                 Libija

                                    BURAQ AIR

                                 002/01

                                 BRQ

                                 Libija

                                    GLOBAL AVIATION AND SERVICES

                                 008/05

                                 GAK

                                 Libija

                                    LIBYAN AIRLINES

                                 001/01

                                 LAA

                                 Libija

                                    LIBYAN WINGS AIRLINES

                                 029/15

                                 LWA

                                 Libija

                                    PETRO AIR

                                 025/08

                                 PEO

                                 Libija

                                    Visi oro vežėjai, išskyrus oro vežėjus „Air Moldova“, „Fly One“ ir „Aerotranscargo“, kuriems pažymėjimus išdavė Moldovos institucijos, atsakingos už teisės aktais nustatytą oro vežėjų priežiūrą, įskaitant

                                    Moldova

                                    Î.M „VALAN ICC“ SRL

                                 MD009

                                 VLN

                                 Moldova

                                    CA „AIM AIR“ SRL

                                 MD015

                                 AAM

                                 Moldova

                                    CA „AIR STORK“ SRL

                                 MD018

                                 MSB

                                 Moldova

                                    Î M „MEGAVIATION“ SRL

                                 MD019

                                 ARM

                                 Moldova

                                    CA „PECOTOX-AIR“ SRL

                                 MD020

                                 PXA

                                 Moldova

                                    CA „TERRA AVIA“ SRL

                                 MD022

                                 TVR

                                 Moldova

                                    CA „FLY PRO“ SRL

                                 MD023

                                 PVV

                                 Moldova

                                    Visi oro vežėjai, kuriems pažymėjimus išdavė Nepalo institucijos, atsakingos už teisės aktais nustatytą oro vežėjų priežiūrą, įskaitant

                                    Nepalas

                                    AIR DYNASTY HELI. S.

                                 035/2001

                                 Nežinomas

                                 Nepalas

                                    ALTITUDE AIR

                                 085/2016

                                 Nežinomas

                                 Nepalas

                                    BUDDHA AIR

                                 014/1996

                                 BHA

                                 Nepalas

                                    FISHTAIL AIR

                                 017/2001

                                 Nežinomas

                                 Nepalas

                                    SUMMIT AIR

                                 064/2010

                                 Nežinomas

                                 Nepalas

                                    HELI EVEREST

                                 086/2016

                                 Nežinomas

                                 Nepalas

                                    HIMALAYA AIRLINES

                                 084/2015

                                 HIM

                                 Nepalas

                                    KAILASH HELICOPTER SERVICES

                                 087/2018

                                 Nežinomas

                                 Nepalas

                                    MAKALU AIR

                                 057A/2009

                                 Nežinomas

                                 Nepalas

                                    MANANG AIR PVT

                                 082/2014

                                 Nežinomas

                                 Nepalas

                                    MOUNTAIN HELICOPTERS

                                 055/2009

                                 Nežinomas

                                 Nepalas

                                    PRABHU HELICOPTERS

                                 081/2013

                                 Nežinomas

                                 Nepalas

                                    NEPAL AIRLINES CORPORATION

                                 003/2000

                                 RNA

                                 Nepalas

                                    SAURYA AIRLINES

                                 083/2014

                                 Nežinomas

                                 Nepalas

                                    SHREE AIRLINES

                                 030/2002

                                 SHA

                                 Nepalas

                                    SIMRIK AIR

                                 034/2000

                                 Nežinomas

                                 Nepalas

                                    SIMRIK AIRLINES

                                 052/2009

                                 RMK

                                 Nepalas

                                    SITA AIR

                                 033/2000

                                 Nežinomas

                                 Nepalas

                                    TARA AIR

                                 053/2009

                                 Nežinomas

                                 Nepalas

                                    YETI AIRLINES

                                 037/2004

                                 NYT

                                 Nepalas

                                    Visi oro vežėjai, kuriems pažymėjimus išdavė San Tomės ir Prinsipės institucijos, atsakingos už teisės aktais nustatytą oro vežėjų priežiūrą, įskaitant

                                    San Tomė ir Prinsipė

                                    AFRICA’S CONNECTION

                                 10/AOC/2008

                                 ACH

                                 San Tomė ir Prinsipė

                                    STP AIRWAYS

                                 03/AOC/2006

                                 STP

                                 San Tomė ir Prinsipė

                                    Visi oro vežėjai, kuriems pažymėjimus išdavė Siera Leonės valdžios institucijos, atsakingos už teisės aktais nustatytą oro vežėjų priežiūrą

                                    Siera Leonė

                                    Visi oro vežėjai, kuriems pažymėjimus išdavė Sudano institucijos, atsakingos už teisės aktais nustatytą oro vežėjų priežiūrą, įskaitant

                                    Sudanas

                                    ALFA AIRLINES SD

                                 54

                                 AAJ

                                 Sudanas

                                    BADR AIRLINES

                                 35

                                 BDR

                                 Sudanas

                                    BLUE BIRD AVIATION

                                 11

                                 BLB

                                 Sudanas

                                    ELDINDER AVIATION

                                 8

                                 DND

                                 Sudanas

                                    GREEN FLAG AVIATION

                                 17

                                 GNF

                                 Sudanas

                                    HELEJETIC AIR

                                 57

                                 HJT

                                 Sudanas

                                    KATA AIR TRANSPORT

                                 9

                                 KTV

                                 Sudanas

                                    KUSH AVIATION CO.

                                 60

                                 KUH

                                 Sudanas

                                    NOVA AIRWAYS

                                 46

                                 NOV

                                 Sudanas

                                    SUDAN AIRWAYS CO.

                                 1

                                 SUD

                                 Sudanas

                                    SUN AIR

                                 51

                                 SNR

                                 Sudanas

                                    TARCO AIR

                                 56

                                 TRQ

                                 Sudanas

               “

               (1)  A priede išvardytiems oro vežėjams gali būti leidžiama naudotis skrydžių teisėmis nuomojant oro vežėjo, kuriam draudimas vykdyti veiklą netaikomas, orlaivį su įgula, jeigu jie laikosi reikiamų saugos standartų.

            II PRIEDAS

               „

                     B PRIEDAS

                        ORO VEŽĖJŲ, KURIŲ VEIKLAI SĄJUNGOJE TAIKOMI APRIBOJIMAI, SĄRAŠAS (1)

                                 Oro vežėjo pažymėjime (OVP) nurodytas juridinio asmens pavadinimas (ir pavadinimas, kuriuo vykdoma komercinė veikla, jeigu skiriasi)

                                 OVP numeris

                                 Triraidis oro vežėjo ICAO paskyrimo kodas

                                 Oro vežėjo valstybė

                                 Orlaivių, kuriems taikomi apribojimai, tipas

                                 Registracijos ženklas (-ai) ir, jei žinomas (-i), orlaivio, kuriam taikomi apribojimai, serijos numeris (-iai)

                                 Registracijos valstybė

                                    AIR SERVICE COMORES

                                 06–819/TA-15/DGACM

                                 KMD

                                 Komorai

                                 Visi orlaiviai, išskyrus LET 410 UVP.

                                 Visi orlaiviai, išskyrus D6-CAM (851336).

                                 Komorai

                                    IRAN AIR

                                 FS100

                                 IRA

                                 Iranas

                                 Visi „Fokker F100“ ir „Boeing B747“ tipų orlaiviai

                                 „Fokker F100“ tipo orlaiviai, kaip nurodyta OVP; „Boeing B747“ tipo orlaiviai, kaip nurodyta OVP.

                                 Iranas

                                    AIR KORYO

                                 GAC-AOC/KOR-01

                                 KOR

                                 Šiaurės Korėja

                                 Visi orlaiviai, išskyrus du „TU-204“ tipo orlaivius.

                                 Visi orlaiviai, išskyrus P-632, P-633.

                                 Šiaurės Korėja

               “

               (1)  B priede išvardytiems oro vežėjams gali būti leidžiama naudotis skrydžių teisėmis nuomojant oro vežėjo, kuriam draudimas vykdyti veiklą netaikomas, orlaivį su įgula, jeigu jie laikosi reikiamų saugos standartų.


title: Komisijos įgyvendinimo reglamentas (ES) 2020/1993 2020 m. gruodžio 4 d. kuriuo leidžiama pateikti rinkai mielių (Yarrowia lipolytica) biomasę, kurios sudėtyje yra seleno, kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
2020 12 7

                  LT

                  Europos Sąjungos oficialusis leidinys

                  L 410/62

         KOMISIJOS ĮGYVENDINIMO REGLAMENTAS (ES) 2020/1993
         2020 m. gruodžio 4 d.
         kuriuo leidžiama pateikti rinkai mielių (Yarrowia lipolytica) biomasę, kurios sudėtyje yra seleno, kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     Komisijos įgyvendinimo reglamentu (ES) 2019/760 (3) leista pagal Reglamentą (ES) 2015/2283 pateikti rinkai mielių Yarrowia lipolytica biomasę kaip naują maisto produktą, skirtą naudoti maisto papilduose, kaip apibrėžta Europos Parlamento ir Tarybos direktyvoje 2002/46/EB (4), išskyrus maisto papildus kūdikiams ir mažiems vaikams;

                     (4)

                     2018 m. rugsėjo 21 d. bendrovė „Skotan S.A.“ (toliau – pareiškėjas) pateikė Komisijai paraišką pagal Reglamento (ES) 2015/2283 10 straipsnio 1 dalį leisti pateikti Sąjungos rinkai selenu papildytą mielių Yarrowia lipolytica biomasę kaip naują maisto produktą. Pareiškėjas paprašė leisti naudoti selenu papildytą mielių Yarrowia lipolytica biomasę maisto papilduose, kaip apibrėžta Direktyvoje 2002/46/EB, išskyrus maisto papildus kūdikiams ir mažiems vaikams, kaip apibrėžta Europos Parlamento ir Tarybos reglamente (ES) Nr. 609/2013 (5). Didžiausias leidžiamas kiekis, kurį siūlo pareiškėjas, 3–9 metų amžiaus vaikams yra 0,2 g per parą, o paaugliams ir suaugusiems asmenis – 1 g per parą;

                     (5)

                     pagal Reglamento (ES) 2015/2283 10 straipsnio 3 dalį 2019 m. vasario 18 d. Komisija pasikonsultavo su Europos maisto saugos tarnyba (toliau – Tarnyba), prašydama jos atlikti mielių (Yarrowia lipolytica) biomasės, kurios sudėtyje yra seleno, kaip naujo maisto produkto, įvertinimą ir pateikti mokslinę nuomonę;

                     (6)

                     2019 m. gruodžio 18 d. Tarnyba priėmė mokslinę nuomonę dėl selenu papildytos Yarrowia lipolytica biomasės kaip naujo maisto produkto saugos pagal Reglamentą (ES) 2015/2283 (SAFEty of selenium-enriched biomass of Yarrowia lipolytica as a novel food pursuant to Regulation (EU) 2015/2283) (6). Ta nuomonė atitinka Reglamento (ES) 2015/2283 11 straipsnio reikalavimus;

                     (7)

                     toje nuomonėje Tarnyba padarė išvadą, kad mielių (Yarrowia lipolytica) biomasė, kurios sudėtyje yra seleno, nekelia pavojaus saugai laikantis pasiūlyto kiekio. Tarnyba taip pat laikėsi nuomonės, kad selenas, gaunamas su mielių (Yarrowia lipolytica) biomase, kurios sudėtyje yra seleno, yra toks pat saugus kaip ir selenas iš kitų mitybos šaltinių;

                     (8)

                     Tarnyba taip pat pažymėjo, kad, jeigu laikomasi pareiškėjo pasiūlyto kiekio, vartojant naują maisto produktą kartu su įprastine mityba, turinčia daug seleno, bendras suvartojamas seleno kiekis galėtų viršyti Maisto produktų mokslinio komiteto nustatytą didžiausią leidžiamąją seleno dozę (7) visų tikslinių vartotojų grupių atveju, išskyrus 7–9 metų amžiaus vaikus;

                     (9)

                     atsižvelgdamas į Tarnybos pastabą, susijusią su bendru suvartojamu seleno kiekiu, pareiškėjas pateikė Komisijai pakeistą prašymą dėl mielių (Yarrowia lipolytica) biomasės, kurios sudėtyje yra seleno, naudojimo sąlygų, visų pirma dėl naujo maisto produkto didžiausio leidžiamo kiekio maisto papilduose ir dėl vartotojų grupių, kurioms skirti maisto papildai. Pareiškėjas pasiūlė, kad maisto papilduose, skirtuose visiems vartotojams nuo 4 metų amžiaus, leidžiamas naujo maisto produkto kiekis siektų nuo 50 mg per parą iki 800 mg per parą, dėl to kartu su įprastine mityba, turinčia daug seleno, suvartojamas seleno kiekis neviršytų didžiausios leidžiamosios seleno dozės;

                     (10)

                     Komisija mano, kad Tarnybos nuomonė ir pakeistos naudojimo sąlygos, dėl kurių pareiškėjas pateikė prašymą, yra pakankamas pagrindas nustatyti, kad mielių (Yarrowia lipolitica) biomasė, kurios sudėtyje yra seleno, pagal siūlomą paskirtį ir laikantis pasiūlyto kiekio atitinka Reglamento (ES) 2015/2283 12 straipsnio 1 dalį, kai yra naudojama maisto papilduose;

                     (11)

                     todėl Reglamentas (ES) 2017/2470 turėtų būti atitinkamai iš dalies pakeistas;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Mielių (Yarrowia lipolytica) biomasė, kurios sudėtyje yra seleno, kaip nurodyta šio reglamento priede, įtraukiama į Sąjungos leidžiamų naudoti naujų maisto produktų sąrašą, nustatytą Įgyvendinimo reglamentu (ES) 2017/2470.

               2.   Į 1 dalyje nurodyto Sąjungos sąrašo įrašą turi būti įtrauktos priede nustatytos naudojimo sąlygos ir ženklinimo reikalavimai.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2019 m. gegužės 13 d. Komisijos įgyvendinimo reglamentas (ES) 2019/760, kuriuo leidžiama pateikti rinkai mielių Yarrowia lipolytica biomasę kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (OL L 125, 2019 5 14, p. 13).

            (4)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (5)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            (6)  EFSA Journal 2020;18(1):5992.

            (7)  SCF (Scientific Committee on Food), 2000. Opinion of the Scientific Committee on Food on the Tolerable Upper Intake Level of selenium. SCF/CS/NUT/UPPLEV/25 Final, 18 p.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai) įterpiamas šis įrašas:

                                    Leidžiamas naudoti naujas maisto produktas

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    „Mielių (Yarrowia lipolytica) biomasė, kurios sudėtyje yra seleno

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mielių (Yarrowia lipolytica) biomasė, kurios sudėtyje yra seleno“.
                                    Maisto papildų, kurių sudėtyje yra seleno turinčios mielių (Yarrowia lipolytica) biomasės, etiketėje turi būti nurodyta, kad maisto papildų neturėtų vartoti kūdikiai ir vaikai iki 4 metų / vaikai iki 7 metų / vaikai iki 11 metų / vaikai ir paaugliai iki 18 metų“  (*1).

                                    Maisto papilduose, kaip apibrėžta Direktyvoje 2002/46/EB  (1), išskyrus maisto papildus kūdikiams ir vaikams iki 4 metų

                                    50 mg per parą 4–6 metų amžiaus vaikams, tai reiškia 10 μg seleno per parą
                                    100 mg per parą 7–10 metų amžiaus vaikams, tai reiškia 20 μg seleno per parą
                                    500 mg per parą 11–17 metų amžiaus paaugliams, tai reiškia 100 μg seleno per parą
                                    800 mg per parą suaugusiesiems, tai reiškia 160 μg seleno per parą

                        2)

                        2 lentelėje (Specifikacijos) įterpiamas šis įrašas:

                                    Leidžiami naudoti nauji maisto produktai

                                    Specifikacijos

                                    „Mielių (Yarrowia lipolytica) biomasė, kurios sudėtyje yra seleno

                                       Aprašymas / apibrėžtis

                                    Naujas maisto produktas – išdžiovinta ir termiškai neutralizuota mielių Yarrowia lipolytica biomasė, kurios sudėtyje yra seleno.
                                    Siekiant užtikrinti, kad naujame maisto produkte nebūtų gyvybingų Yarrowia lipolytica ląstelių, naujas maisto produktas gaminamas fermentuojant su natrio selenitu, o po to atliekami keli gryninimo etapai, įskaitant terminį mielių neutralizavimo etapą.

                                       Charakteristikos / sudėtis

                                    Bendras seleno kiekis: 165–200 μg/g
                                    Se-metioninas  (2): 100–140 μg/g
                                    Baltymai: 40–50 g/100 g
                                    Maistinė ląsteliena: 24–32 g/100 g
                                    Cukrūs: < 1 g/100 g
                                    Riebalai: 6–12 g/100 g
                                    Bendras pelenų kiekis: ≤ 15 %
                                    Vanduo: ≤ 5 %
                                    Sausoji medžiaga: ≥ 95 %

                                       Sunkieji metalai:

                                    Švinas: ≤ 3,0 mg/kg
                                    Kadmis: ≤ 1,0 mg/kg
                                    Gyvsidabris: ≤ 0,1 mg/kg

                                       Mikrobiologiniai kriterijai:

                                    Bendras aerobinių bakterijų skaičius: ≤ 5 × 103 KSV/g
                                    Bendras mielių ir pelėsių skaičius: ≤ 102 KSV/g
                                    Gyvybingos Yarrowia lipolytica ląstelės  (3): < 10 KSV/g (t. y. aptikimo riba)
                                    Koliforminės bakterijos: ≤ 10 KSV/g

                                       Salmonella spp.: nėra 25 gramuose
                                    KSV: kolonijas sudarantys vienetai

               (1)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

               (*1)  Priklausomai nuo amžiaus grupės, kuriai skirtas maisto papildas.“;

               (2)  Išreikšta kaip selenas.

               (3)  Taikoma visais etapais po terminio apdorojimo etapo, siekiant užtikrinti, kad nebūtų gyvybingų Yarrowia lipolytica ląstelių, o bandymas pirmą kartą būtų atliekamas iškart po terminio apdorojimo etapo. Turi būti taikomos priemonės, užkertančios kelią kryžminei taršai gyvybingomis Yarrowia lipolytica ląstelėmis naujo maisto produkto pakavimo ir (arba) laikymo metu.“


title: Komisijos įgyvendinimo reglamentas (ES) 2020/2007 2020 m. gruodžio 8 d. kuriuo dėl veikliųjų medžiagų 1-dekanolio, 1,4-dimetilnaftaleno, 6-benziladenino, acekvinocilo, Adoxophyes orana granuloviruso, aliuminio sulfato, amisulbromo, Aureobasidium pullulans (DSM 14940 ir DSM 14941 padermių), azadirachtino, Bacillus pumilus QST 2808, M benalaksilo, biksafeno, bupirimato, Candida oleophila (O padermės), chlorantraniliprolo, dinatrio fosfonato, ditianono, dodino, emamektino, flubendiamido, fluometurono, fluksapiroksado, flutriafolo, heksitiazokso, imazamokso, ipkonazolo, izoksabeno, L-askorbo rūgšties, kalcio polisulfido, apelsinų eterinio aliejaus, Paecilomyces fumosoroseus (FE 9901 padermės), pendimetalino, penflufeno, pentiopirado, kalio fosfonatų, prosulfurono, Pseudomonas sp. (DSMZ 13134 padermės), piridalilo, piriofenono, piroksulamo, chinmerako, S-abscizo rūgšties, sedaksano, sintofeno, natrio sidabro tiosulfato, spinetoramo, spirotetramato, Streptomyces lydicus (WYEC 108 padermės), tau-fluvalinato, tebufenozido, tembotriono, tienkarbazono, valifenalato ir cinko fosfido patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011

text:
2020 12 9

                  LT

                  Europos Sąjungos oficialusis leidinys

                  L 414/10

         KOMISIJOS ĮGYVENDINIMO REGLAMENTAS (ES) 2020/2007
         2020 m. gruodžio 8 d.
         kuriuo dėl veikliųjų medžiagų 1-dekanolio, 1,4-dimetilnaftaleno, 6-benziladenino, acekvinocilo, Adoxophyes orana granuloviruso, aliuminio sulfato, amisulbromo, Aureobasidium pullulans (DSM 14940 ir DSM 14941 padermių), azadirachtino, Bacillus pumilus QST 2808, M benalaksilo, biksafeno, bupirimato, Candida oleophila (O padermės), chlorantraniliprolo, dinatrio fosfonato, ditianono, dodino, emamektino, flubendiamido, fluometurono, fluksapiroksado, flutriafolo, heksitiazokso, imazamokso, ipkonazolo, izoksabeno, L-askorbo rūgšties, kalcio polisulfido, apelsinų eterinio aliejaus, Paecilomyces fumosoroseus (FE 9901 padermės), pendimetalino, penflufeno, pentiopirado, kalio fosfonatų, prosulfurono, Pseudomonas sp. (DSMZ 13134 padermės), piridalilo, piriofenono, piroksulamo, chinmerako, S-abscizo rūgšties, sedaksano, sintofeno, natrio sidabro tiosulfato, spinetoramo, spirotetramato, Streptomyces lydicus (WYEC 108 padermės), tau-fluvalinato, tebufenozido, tembotriono, tienkarbazono, valifenalato ir cinko fosfido patvirtinimo galiojimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009, B dalyje išvardytos veikliosios medžiagos, patvirtintos pagal Reglamentą (EB) Nr. 1107/2009, o E dalyje išvardytos veikliosios medžiagos, patvirtintos pagal Reglamentą (EB) Nr. 1107/2009 kaip keistinos medžiagos;

                     (2)

                     2024 m. balandžio 30 d.–spalio 31 d. baigs galioti veikliųjų medžiagų 1-dekanolio, 6-benziladenino, acekvinocilo, aliuminio sulfato, amisulbromo, azadirachtino, bupirimato, Candida oleophila (O padermės), chlorantraniliprolo, ditianono, dodino, emamektino, flubendiamido, fluometurono, flutriafolo, heksitiazokso, imazamokso, ipkonazolo, izoksabeno, L-askorbo rūgšties, kalcio polisulfido, apelsinų eterinio aliejaus, Paecilomyces fumosoroseus (FE 9901 padermės), pendimetalino, prosulfurono, chinmerako, S-abscizo rūgšties, sintofeno, natrio sidabro tiosulfato, spinetoramo, spirotetramato, tau-fluvalinato, tebufenozido, tembotriono, tienkarbazono, valifenalato ir cinko fosfido patvirtinimai. Tačiau kadangi toms veikliosioms medžiagoms bus taikomas Komisijos įgyvendinimo reglamentas (ES) 2020/1740 (3) ir pagal jį dokumentų rinkinio, kuriuo grindžiamas patvirtinimo atnaujinimas, pateikimo data bus paankstinta 3 mėnesiais, būtina numatyti trumpą jų atitinkamų patvirtinimo galiojimo laikotarpių pratęsimą, kad būtų palikta dokumentų rinkinio pateikimo data, kaip reikalaujama Komisijos įgyvendinimo reglamente (ES) Nr. 844/2012 (4), nes pareiškėjams reikia laiko parengti ir pateikti reikiamos formos dokumentų rinkinius;

                     (3)

                     be to, emamektino atveju iš pareiškėjo pateiktos informacijos matyti, kad dėl COVID-19 pandemijos buvo vėluojama parengti patvirtinimo atnaujinimo dokumentų rinkinį, nepaisant visų pareiškėjo pastangų sutrumpinti tokį vėlavimą. Paskirta valstybė narė ataskaitos apie emamektiną rengėja (Nyderlandai) išimties tvarka sutiko iki 2021 m. lapkričio 30 d. priimti paraišką dėl patvirtinimo atnaujinimo, kuri bus pateikta, kaip reikalaujama Įgyvendinimo reglamente (ES) 2020/1740. Todėl emamektino patvirtinimo galiojimo laikotarpis turėtų būti pratęstas, taip pat atsižvelgiant į šį papildomą laikotarpį;

                     (4)

                     o chlorantraniliprolo atveju iš pareiškėjo pateiktos informacijos matyti, kad dėl COVID-19 pandemijos buvo vėluojama parengti paraišką dėl atnaujinimo, nepaisant visų pareiškėjo pastangų sutrumpinti tokį vėlavimą. Paskirta valstybė narė ataskaitos apie chlorantraniliprolą rengėja (Airija) išimties tvarka sutiko iki 2021 m. gruodžio 31 d. priimti paraišką dėl patvirtinimo atnaujinimo, kuri bus pateikta, kaip reikalaujama Įgyvendinimo reglamente (ES) 2020/1740. Todėl chlorantraniliprolo patvirtinimo galiojimo laikotarpis turėtų būti pratęstas, taip pat atsižvelgiant į šį papildomą laikotarpį;

                     (5)

                     Komisijos įgyvendinimo sprendimu C/2018/3434 (5) nustatyta darbo programa, pagal kurią panašios veikliosios medžiagos suskirstomos į grupes ir nustatomi prioritetai, atsižvelgiant į su žmonių ir gyvūnų sveikata ar aplinka susijusius saugos aspektus;

                     (6)

                     siekiant užtikrinti tolygų atsakomybės ir darbo paskirstymą tarp valstybių narių ataskaitų rengėjų ir valstybių narių, kurios ataskaitą rengia bendrai, atsižvelgiant į vertinimui ir sprendimų priėmimui būtinus išteklius, tikslinga pratęsti tam tikrų veikliųjų medžiagų patvirtinimo galiojimo laikotarpius, kaip nustatyta Įgyvendinimo sprendime C/2018/3434; 1,4-dimetilnaftaleno, Adoxophyes orana granuloviruso, Aureobasidium pullulans (DSM 14940 ir DSM 14941 padermių), Bacillus pumilus QST 2808, M benalaksilo, Pseudomonas sp. (DSMZ 13134 padermės), piridalilo, piriofenono, piroksulamo ir Streptomyces lydicus (WYEC 108 padermės) patvirtinimo galiojimo laikotarpiai turėtų būti pratęsti vieniems metams. Dėl tų pačių priežasčių tikslinga pratęsti veikliųjų medžiagų biksafeno, Candida oleophila (O padermės), dinatrio fosfonato, fluksapiroksado, Paecilomyces fumosoroseus (FE 9901 padermės), penflufeno, pentiopirado, kalio fosfonatų ir sedaksano patvirtinimo galiojimo laikotarpius atitinkamai nuo vienų iki trejų metų;

                     (7)

                     todėl Reglamentas (ES) Nr. 540/2011 turėtų būti atitinkamai iš dalies pakeistas;

                     (8)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, jei per 3 metus iki šio reglamento priede nustatytos atitinkamos galiojimo pabaigos datos pagal Įgyvendinimo reglamento (ES) 2020/1740 5 straipsnio 1 dalį nebus pateikta paraiška dėl patvirtinimo atnaujinimo, Komisija grąžins galiojimo pabaigos datą – ji bus ta pati, kaip ir prieš priimant šį reglamentą, arba nustatys kitą kuo įmanoma ankstesnę datą;

                     (9)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes neatitinka patvirtinimo kriterijų, Komisija nustatys galiojimo pabaigos datą – ji bus arba ta pati, kaip ir prieš priimant šį reglamentą, arba diena, kurią priimamas Reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Tais atvejais, kai Komisija priims reglamentą, kuriuo pratęsiamas šio reglamento priede nurodytos veikliosios medžiagos patvirtinimo galiojimas, Komisija nustatys, kai tinkama konkrečiomis aplinkybėmis, kuo ankstesnę taikymo pradžios datą;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 8 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2020 m. lapkričio 20 d. Komisijos įgyvendinimo reglamentas (ES) 2020/1740, kuriuo nustatomos veikliųjų medžiagų patvirtinimo galiojimo atnaujinimo procedūrai įgyvendinti būtinos nuostatos, kaip numatyta Europos Parlamento ir Tarybos reglamente (EB) Nr. 1107/2009, ir panaikinamas Komisijos įgyvendinimo reglamentas (ES) Nr. 844/2012 (OL L 392, 2020 11 23, p. 20).

            (4)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (5)  2018 m. birželio 6 d. Komisijos įgyvendinimo sprendimas dėl veikliųjų medžiagų patvirtinimų, kurie nustoja galioti 2022, 2023 ir 2024 m., atnaujinimo paraiškų vertinimo darbo programos sudarymo pagal Europos Parlamento ir Tarybos reglamentą (EB) Nr. 1107/2009 C/2018/3434 final. (OL C 195, 2018 6 7, p. 20).

            PRIEDAS
            Reglamento (ES) Nr. 540/2011 priedas iš dalies keičiamas taip:
            A dalis iš dalies keičiama taip:

                        1)

                        šeštoje skiltyje „Patvirtinimo galiojimo pabaiga“ 311 įraše (chinmerakas) data 2024 m. balandžio 30 d. pakeičiama į 2024 m. liepos 31 d.;

                        2)

                        šeštoje skiltyje „Patvirtinimo galiojimo pabaiga“ 314 įraše (cinko fosfidas) data 2024 m. balandžio 30 d. pakeičiama į 2024 m. liepos 31 d.;

                        3)

                        šeštoje skiltyje „Patvirtinimo galiojimo pabaiga“ 317 įraše (6-benziladeninas) data 2024 m. gegužės 31 d. pakeičiama į 2024 m. rugpjūčio 31 d.;

                        4)

                        šeštoje skiltyje „Patvirtinimo galiojimo pabaiga“ 323 įraše (dodinas) data 2024 m. gegužės 31 d. pakeičiama į 2024 m. rugpjūčio 31 d.;

                        5)

                        šeštoje skiltyje „Patvirtinimo galiojimo pabaiga“ 328 įraše (tau-fluvalinatas) data 2024 m. gegužės 31 d. pakeičiama į 2024 m. rugpjūčio 31 d.;

                        6)

                        šeštoje skiltyje „Patvirtinimo galiojimo pabaiga“ 330 įraše (bupirimatas) data 2024 m. gegužės 31 d. pakeičiama į 2024 m. rugpjūčio 31 d.;

                        7)

                        šeštoje skiltyje „Patvirtinimo galiojimo pabaiga“ 333 įraše (1-dekanolis) data 2024 m. gegužės 31 d. pakeičiama į 2024 m. rugpjūčio 31 d.;

                        8)

                        šeštoje skiltyje „Patvirtinimo galiojimo pabaiga“ 334 įraše (izoksabenas) data 2024 m. gegužės 31 d. pakeičiama į 2024 m. rugpjūčio 31 d.;

                        9)

                        šeštoje skiltyje „Patvirtinimo galiojimo pabaiga“ 335 įraše (fluometuronas) data 2024 m. gegužės 31 d. pakeičiama į 2024 m. rugpjūčio 31 d.;

                        10)

                        šeštoje skiltyje „Patvirtinimo galiojimo pabaiga“ 341 įraše (sintofenas) data 2024 m. gegužės 31 d. pakeičiama į 2024 m. rugpjūčio 31 d.;

                        11)

                        šeštoje skiltyje „Patvirtinimo galiojimo pabaiga“ 343 įraše (azadirachtinas) data 2024 m. gegužės 31 d. pakeičiama į 2024 m. rugpjūčio 31 d.;

                        12)

                        šeštoje skiltyje „Patvirtinimo galiojimo pabaiga“ 345 įraše (kalcio polisulfidas) data 2024 m. gegužės 31 d. pakeičiama į 2024 m. rugpjūčio 31 d.;

                        13)

                        šeštoje skiltyje „Patvirtinimo galiojimo pabaiga“ 346 įraše (aliuminio sulfatas) data 2024 m. gegužės 31 d. pakeičiama į 2024 m. rugpjūčio 31 d.;

                        14)

                        šeštoje skiltyje „Patvirtinimo galiojimo pabaiga“ 350 įraše (tebufenozidas) data 2024 m. gegužės 31 d. pakeičiama į 2024 m. rugpjūčio 31 d.;

                        15)

                        šeštoje skiltyje „Patvirtinimo galiojimo pabaiga“ 351 įraše (ditianonas) data 2024 m. gegužės 31 d. pakeičiama į 2024 m. rugpjūčio 31 d.;

                        16)

                        šeštoje skiltyje „Patvirtinimo galiojimo pabaiga“ 352 įraše (heksitiazoksas) data 2024 m. gegužės 31 d. pakeičiama į 2024 m. rugpjūčio 31 d.;

                        17)

                        šeštoje skiltyje „Patvirtinimo galiojimo pabaiga“ 353 įraše (flutriafolas) data 2024 m. gegužės 31 d. pakeičiama į 2024 m. rugpjūčio 31 d.;

                  B dalis iš dalies keičiama taip:

                        1)

                        šeštoje skiltyje „Patvirtinimo galiojimo termino pabaiga“ 24 įraše (fluksapiroksadas) data 2022 m. gruodžio 31 d. pakeičiama į 2025 m. gegužės 31 d.;

                        2)

                        šeštoje skiltyje „Patvirtinimo galiojimo termino pabaiga“ 26 įraše (Adoxophyes orana granulovirusas) data 2023 m. sausio 31 d. pakeičiama į 2024 m. sausio 31 d.;

                        3)

                        šeštoje skiltyje „Patvirtinimo galiojimo termino pabaiga“ 37 įraše (Candida oleophila (O padermės)) data 2023 m. rugsėjo 30 d. pakeičiama į 2024 m. gruodžio 31 d.;

                        4)

                        šeštoje skiltyje „Patvirtinimo galiojimo termino pabaiga“ 39 įraše (Paecilomyces fumosoroseus (FE 9901 padermės)) data 2023 m. rugsėjo 30 d. pakeičiama į 2024 m. gruodžio 31 d.;

                        5)

                        šeštoje skiltyje „Patvirtinimo galiojimo termino pabaiga“ 40 įraše (kalio fosfonatai) data 2023 m. rugsėjo 30 d. pakeičiama į 2026 m. sausio 31 d.;

                        6)

                        šeštoje skiltyje „Patvirtinimo galiojimo termino pabaiga“ 43 įraše (biksafenas) data 2023 m. rugsėjo 30 d. pakeičiama į 2025 m. gegužės 31 d.;

                        7)

                        šeštoje skiltyje „Patvirtinimo galiojimo termino pabaiga“ 48 įraše (sedaksanas) data 2024 m. sausio 31 d. pakeičiama į 2025 m. gegužės 31 d.;

                        8)

                        šeštoje skiltyje „Patvirtinimo galiojimo termino pabaiga“ 49 įraše (emamektinas) data 2024 m. balandžio 30 d. pakeičiama į 2024 m. lapkričio 30 d.;

                        9)

                        šeštoje skiltyje „Patvirtinimo galiojimo termino pabaiga“ 50 įraše (Pseudomonas sp. (DSMZ 13134 padermė)) data 2024 m. sausio 31 d. pakeičiama į 2025 m. sausio 31 d.;

                        10)

                        šeštoje skiltyje „Patvirtinimo galiojimo termino pabaiga“ 52 įraše (Aureobasidium pullulans (DSM 14940 ir DSM 14941 padermių)) data 2024 m. sausio 31 d. pakeičiama į 2025 m. sausio 31 d.;

                        11)

                        šeštoje skiltyje „Patvirtinimo galiojimo termino pabaiga“ 53 įraše (piriofenonas) data 2024 m. sausio 31 d. pakeičiama į 2025 m. sausio 31 d.;

                        12)

                        šeštoje skiltyje „Patvirtinimo galiojimo termino pabaiga“ 54 įraše (dinatrio fosfonatas) data 2024 m. sausio 31 d. pakeičiama į 2026 m. sausio 31 d.;

                        13)

                        šeštoje skiltyje „Patvirtinimo galiojimo termino pabaiga“ 55 įraše (penflufenas) data 2024 m. sausio 31 d. pakeičiama į 2025 m. gegužės 31 d.;

                        14)

                        šeštoje skiltyje „Patvirtinimo galiojimo termino pabaiga“ 56 įraše (apelsinų eterinis aliejus) data 2024 m. balandžio 30 d. pakeičiama į 2024 m. liepos 31 d.;

                        15)

                        šeštoje skiltyje „Patvirtinimo galiojimo termino pabaiga“ 57 įraše (pentiopiradas) data 2024 m. balandžio 30 d. pakeičiama į 2025 m. gegužės 31 d.;

                        16)

                        šeštoje skiltyje „Patvirtinimo galiojimo termino pabaiga“ 58 įraše (M benalaksilas) data 2024 m. balandžio 30 d. pakeičiama į 2025 m. balandžio 30 d.;

                        17)

                        šeštoje skiltyje „Patvirtinimo galiojimo termino pabaiga“ 59 įraše (tembotrionas) data 2024 m. balandžio 30 d. pakeičiama į 2024 m. liepos 31 d.;

                        18)

                        šeštoje skiltyje „Patvirtinimo galiojimo termino pabaiga“ 60 įraše (spirotetramatas) data 2024 m. balandžio 30 d. pakeičiama į 2024 m. liepos 31 d.;

                        19)

                        šeštoje skiltyje „Patvirtinimo galiojimo termino pabaiga“ 61 įraše (piroksulamas) data 2024 m. balandžio 30 d. pakeičiama į 2025 m. balandžio 30 d.;

                        20)

                        šeštoje skiltyje „Patvirtinimo galiojimo termino pabaiga“ 62 įraše (chlorantraniliprolas) data 2024 m. balandžio 30 d. pakeičiama į 2024 m. gruodžio 31 d.;

                        21)

                        šeštoje skiltyje „Patvirtinimo galiojimo termino pabaiga“ 63 įraše (natrio sidabro tiosulfatas) data 2024 m. balandžio 30 d. pakeičiama į 2024 m. liepos 31 d.;

                        22)

                        šeštoje skiltyje „Patvirtinimo galiojimo termino pabaiga“ 64 įraše (piridalilas) data 2024 m. birželio 30 d. pakeičiama į 2025 m. birželio 30 d.;

                        23)

                        šeštoje skiltyje „Patvirtinimo galiojimo termino pabaiga“ 68 įraše (1,4-dimetilnaftalenas) data 2024 m. birželio 30 d. pakeičiama į 2025 m. birželio 30 d.;

                        24)

                        šeštoje skiltyje „Patvirtinimo galiojimo termino pabaiga“ 69 įraše (amisulbromas) data 2024 m. birželio 30 d. pakeičiama į 2024 m. rugsėjo 30 d.;

                        25)

                        šeštoje skiltyje „Patvirtinimo galiojimo termino pabaiga“ 65 įraše (S-abscizo rūgštis) data 2024 m. birželio 30 d. pakeičiama į 2024 m. rugsėjo 30 d.;

                        26)

                        šeštoje skiltyje „Patvirtinimo galiojimo termino pabaiga“ 66 įraše (L-askorbo rūgštis) data 2024 m. birželio 30 d. pakeičiama į 2024 m. rugsėjo 30 d.;

                        27)

                        šeštoje skiltyje „Patvirtinimo galiojimo termino pabaiga“ 67 įraše (spinetoramas) data 2024 m. birželio 30 d. pakeičiama į 2024 m. rugsėjo 30 d.;

                        28)

                        šeštoje skiltyje „Patvirtinimo galiojimo termino pabaiga“ 70 įraše (valifenalatas) data 2024 m. birželio 30 d. pakeičiama į 2024 m. rugsėjo 30 d.;

                        29)

                        šeštoje skiltyje „Patvirtinimo galiojimo termino pabaiga“ 71 įraše (tienkarbazonas) data 2024 m. birželio 30 d. pakeičiama į 2024 m. rugsėjo 30 d.;

                        30)

                        šeštoje skiltyje „Patvirtinimo galiojimo termino pabaiga“ 72 įraše (acekvinocilas) data 2024 m. rugpjūčio 31 d. pakeičiama į 2024 m. lapkričio 30 d.;

                        31)

                        šeštoje skiltyje „Patvirtinimo galiojimo termino pabaiga“ 73 įraše (ipkonazolas) data 2024 m. rugpjūčio 31 d. pakeičiama į 2024 m. lapkričio 30 d.;

                        32)

                        šeštoje skiltyje „Patvirtinimo galiojimo termino pabaiga“ 74 įraše (flubendiamidas) data 2024 m. rugpjūčio 31 d. pakeičiama į 2024 m. lapkričio 30 d.;

                        33)

                        šeštoje skiltyje „Patvirtinimo galiojimo termino pabaiga“ 75 įraše (Bacillus pumilus QST 2808) data 2024 m. rugpjūčio 31 d. pakeičiama į 2025 m. rugpjūčio 31 d.;

                        34)

                        šeštoje skiltyje „Patvirtinimo galiojimo termino pabaiga“ 79 įraše (Streptomyces lydicus (padermė WYEC 108)) data 2024 m. gruodžio 31 d. pakeičiama į 2025 m. gruodžio 31 d.;

                  E dalis iš dalies keičiama taip:

                        1)

                        šeštoje skiltyje „Patvirtinimo galiojimo pabaiga“ 6 įraše (prosulfuronas) data 2024 m. balandžio 30 d. pakeičiama į 2024 m. liepos 31 d.;

                        2)

                        šeštoje skiltyje „Patvirtinimo galiojimo pabaiga“ 7 įraše (pendimetalinas) data 2024 m. rugpjūčio 31 d. pakeičiama į 2024 m. lapkričio 30 d.;

                        3)

                        šeštoje skiltyje „Patvirtinimo galiojimo pabaiga“ 8 įraše (imazamokas) data 2024 m. spalio 31 d. pakeičiama į 2025 m. sausio 31 d.